המכון הישראלי לאנרגיה ולסביבה

המכון הישראלי לאנרגיה ולסביבה (לשעבר "מכון הנפט") הוקם בתל אביב בשנת 1964, כדי לקדם ולהגביר את הידע הטכנולוגי והכלכלי בנושאי נפט ואנרגיה בישראל. בשנת 1973 הוקם בו בית הספר ללימודי נפט ואנרגיה. פעילות המכון כוללת מעבדה לבדיקה סביבתית, מרכז מידע, מרכז לימוד, קונגרסים וסמינרים בנושא נפט ואנרגיה. המכון מייעץ גם לחברות וארגונים פרטיים. מכוני נפט שניהלו פעילויות מחקריות וחינוכיות בנושאי השימוש בנפט התקיימו במדינות שונות ובתחילת שנות ה-60 של המאה ה-20 עלה הרעיון להקים מכון נפט ישראלי. כנס לייסוד מכון הנפט התקיים בנוכחות לוי אשכול, שר האוצר, ביוני 1963 וסימפוזיון ראשון של המכון התקיים בספטמבר 1963. באפריל 1964 אושרה הקמת המכון באופן רשמי על ידי ועדת השרים לענייני כלכלה ובאוגוסט 1964 נבחרו מוסדות המכון בו יוצגו חברות הנפט, צרכניות הנפט הגדולות והממשלה, שנציגה, צבי דינשטיין, היה יו"ר מועצת המנהלים של המכון. משרדי המכון פעלו באופן זמני במקומות שונים עד חנוכת משכנו הקבוע של המכון ברמת אביב באפריל 1966. משכנו של המכון הוקם בתרומת איל הנפט האיטלקי יהודי, אלכסנדר מילמן על שטח שהוקצה על ידי עיריית תל אביב. במאי 1968 נחנכה הספרייה של מכון הנפט ובמרץ 1969 נחנכו מעבדות של מכון הנפט. באוקטובר 1970 הונחה אבן פינה לבית הספר ללימודי נפט, בסמוך לבניין המכון. בית הספר נחנך ביוני 1973. יו"ר מועצת המנהלים של המכון מאז ייסודו ועד סוף שנות ה-70 היה צבי דינשטיין. כסגנו כיהן עמנואל רסין ומנהל המכון היה מנחם חן. בשנת 1981 פרש חן לגמלאות והחליף אותו תא"ל (מיל.) חיים ודאי. המנכ"ל הנוכחי הוא יוסי אריה. בשנים 1991-2000 כיהן צבי זמיר כיו"ר המכון ובשנת 2000 החליף אותו יאיר רותם, שכיהן עד תחילת שנת 2003. בשנים 2003-2012 כיהן כיו"ר המכון עמיר מקוב, ובשנת 2012 החליפו יוסי רוזן, היו"ר הנוכחי. המכון ספג ביקורת ממדענים ופעילי על הטעיית הציבור הרחב, כי הוא ארגון שרק נחזה להיות מכון סביבתי, על אף שאינו עוסק כלל בסביבה ואינו מקדם מדיניות סביבתית אלא להפך, מקדם שריפת נפט ודלקים פוסיליים על פני אנרגיות מתחדשות. כן נטען כי המכון הוא למעשה לובי של החברות המזהמות ביותר בישראל, כמו חברות הדלקים המאובנים, בתי הזיקוק והתעשיות הפטרוכימיות המזהמות, והוא עוסק בקידום האינטרסים של החברות בענייני רגולציה וגם בענייני יחסי ציבור ותדמית. בתגובה לטענות כי בניגוד למשתמע משמו של המכון המרמז כי מדובר בארגון סביבה הפועל למען הציבור, הרי שבפועל מדובר בגוף המופעל על ידי החברות המזהמות ולמענן, הודיע העיתון הכלכלי "גלובס" כי למאמרים אשר יפורסמו בעיתון על ידי מנכ"ל המכון, יתווסף גילוי נאות בנוסח זה: "הכותב הוא מנכ"ל המכון הישראלי לאנרגיה וסביבה, המייצג בין היתר חברות עם אינטרסים עסקיים בתחום הדלק". אתר האינטרנט הרשמי של המכון הישראלי לאנרגיה ולסביבה דוד מושיוב, בית כינוס לממצאי מחקרי הנפט בארץ, דבר, 23 במאי 1966 ד"ר משה נאמן, יש להקים מכון נפט ישראלי, חרות, 28 באוגוסט 1962 הוחלט על הקמת מכון הנפט הישראלי, דבר, 7 ביוני 1963 אושרה הקמת קרן הלוואות לסטודנטים, חרות, 20 באפריל 1964 המכון הישראלי לנפט בחר במוסדותיו, חרות, 12 באוגוסט 1964 בשבועות הקרובים יוקם המכון למחקר בסיסי לחיפושי נפט, דבר, 21 בינואר 1964 מכון הנפט הישראלי, מעריב, 24 בדצמבר 1964 נחנך בית מכון הנפט הישראלי ברמת אביב, דבר, 22 באפריל 1966 יוחל בבניית מכון הנפש, דבר, 6 בספטמבר 1963 מכון הנפט הישראלי, דבר, 16 במאי 1968 נחנכו מעבדות מכון הנפט ברמת אביב, דבר, 14 במרץ 1969 מחר - אבן פינה לבי"ס למדעי הנפט, דבר, 28 באוקטובר 1970 יונה שמשי, חבר הדירקטוריון התנגד, דבר, 3 ביוני 1973 יונה שמשי, בניין פאר ללא תוכן ברור, דבר, 4 ביוני 1973 עמנואל רסין, המלגות נתרמו על ידי הקרן לקדמה, מכתב למערכת, מעריב, 11 בדצמבר 1978 אנשים ומעשים במשק, דבר, 9 בפברואר 1981 דוד חיון, ‏יאיר רותם - יו"ר המכון לנפט ואנרגיה; מחליף את צבי זמיר, באתר גלובס, 16 בפברואר 2000 עמיר מקוב מונה ליו"ר המכון הישראלי לנפט ואנרגיה, באתר TheMarker‏, 4 בפברואר 2003 איתי טרילניק, יוסי רוזן יחליף את עמיר מקוב במכון הישראלי לאנרגיה וסביבה, באתר TheMarker‏, 5 ביוני 2012 כמה קוראים יודעים מיהו המכון לאנרגיה וסביבה שזוכה לבימה מכובדת ב-ynet?, באתר העין השביעית, ‏2024-05-09 מדוע ב"דה מרקר" לא שואלים על סביבה את המומחה מ"המכון הישראלי לאנרגיה וסביבה"?, באתר העין השביעית, ‏2023-12-25 גלובס: נוסיף גילוי נאות למאמרים מטעם גוף לוביסטי של חברות מזהמות, באתר העין השביעית, ‏2019-06-20 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.